Source: http://docplayer.fi/46810270-Yksityisten-avustajien-oikeus-apuhakemusten-kayttovaratie-tojen-paikkansapitavyys.html
Timestamp: 2018-11-18 02:42:09+00:00
Document Index: 19655355

Matched Legal Cases: ['Tuomioistuin ', 'tuomioistuin ', 'tuomioistuin ', 'kko ', 'kko ', 'kko ', 'kko ', 'tuomioistuin ', 'kko ', 'kko ', 'kko ']

YKSITYISTEN AVUSTAJIEN OIKEUS- APUHAKEMUSTEN KÄYTTÖVARATIE- TOJEN PAIKKANSAPITÄVYYS - PDF
Download "YKSITYISTEN AVUSTAJIEN OIKEUS- APUHAKEMUSTEN KÄYTTÖVARATIE- TOJEN PAIKKANSAPITÄVYYS"
Pertti Juho Mäkelä
1 Anni Käyhty YKSITYISTEN AVUSTAJIEN OIKEUS- APUHAKEMUSTEN KÄYTTÖVARATIE- TOJEN PAIKKANSAPITÄVYYS Opinnäytetyö Tradenomi Syyskuu 2016
2 Tekijä/Tekijät Tutkinto Aika Anni Käyhty Tradenomi Syyskuu 2016 Opinnäytetyön nimi Yksityisten avustajien oikeusapuhakemusten paikkansapitävyys 55 sivua 4 liitesivua Toimeksiantaja Kymenlaakson oikeusaputoimisto Ohjaaja Lehtori Hannu Juntunen Tiivistelmä Tämä opinnäytetyö on kvantitatiivinen tutkimus yksityisten avustajien käyttövaratietojen paikkansapitävyydessä. Työn tarkoituksena oli selvittää, paljon käyttövaralaskelmissa esiintyy virheitä ja miten järjestelmää voitaisiin kehittää. Tutkimusaineisto kerättiin Kymenlaakson oikeusaputoimistossa kesällä 2015 ja tutkittavia hakemuksia oli 98 kappaletta. Käyttövaratiedot tarkastettiin pyytämällä avustajia toimittamaan tositteet tuloista, menoista, varallisuudesta sekä tiliote. Tositteiden perusteella laskettiin hakijalle uusi käyttövara, jota verrattiin hakemuksen alkuperäiseen käyttövaraan. Työn tuloksena 49 hakemuksen käyttövaralaskelma oli paikkansapitävä ja 49 hakemuksessa esiintyi virheitä. Kahdeksassatoista hakemuksessa virhe muutti hakijan omavastuuprosenttia, joista yhdessätoista tapauksessa prosentti nousi ja seitsemässä laski. Virheellisten hakemusten käyttövarat muuttuivat keskimääräisesti 232,51 euroa ja käyttövarat kasvoivat yhteensä 8835,35 euroa. Eniten virheitä esiintyi hakemuksissa, joissa oli ilmoitettu tulojen olevan alle 600 euroa. Työn kvalitatiivisella osuudella pyrittiin selvittämään virheiden taustalla olevia syitä ja sitä varten haastateltiin oikeusapusihteeriä, asianajosihteerejä ja yksityistä avustajaa. Työn johtopäätökset perustuvat määrällisen tutkimuksen tuloksiin, havainnointiin, haastatteluihin sekä oikeusavun teoreettiseen viitekehykseen. Työn lopputuloksena järjestelmää tulisi kehittää ja yksinkertaistaa, ohjeistuksia selkeyttää ja väärinkäytösmahdollisuudet minimoida. Työn arvioinnissa tutkimuksen reliabiliteetti todettiin hyväksi, mutta validiteetti kohtuulliseksi. Tutkimus todettiin liian suppeaksi yleistettäväksi, mutta päteväksi todentamaan ongelman olemassaolo. Asiasanat oikeusapuhakemus, käyttövaralaskelma, yksityinen avustaja, Romeo
3 Author (authors) Degree Time Anni Käyhty Bachelor of Business May 2016 Administration Thesis Title The Accuracy of Legal Aid Applications Made by private legal aid providers. Commissioned by Kymenlaakso Legal Aid Office Supervisor Hannu Juntunen, Senior Lecturer 55 pages 4 pages of appendices Abstract This thesis is a quantitative study of the accuracy of available funds reported by private legal aid providers in legal aid applications. The objective of this study was to find out the amount of errors in available funds and how the system could be improved. The research data was collected in Kymenlaakso legal aid office in summer 2015 and 98 applications were collected to be analyzed. The available funds were checked by requesting documents of income, outcome, wealth and a bank statement. Based on the documents a new available fund was calculated and was then compared to the original one. As a result there were 49 applications which had accurate available funds and 49 applications which didn t. In the eighteen applications the error in calculating caused changes in the amount of deductible. In eleven the deductible rose, and in seven - decreased. The change in available funds amounted to 232,51 euros on average and the sum of the available funds rose up to 8835,35 euros in total. The majority of errors occurred in applications which claimed that the income was below 600 euros. In the qualitative part of the study the idea was to figure out the cause of the errors by interviewing legal aid office secretaries and a private legal aid provider. The conclusion of this study was based on the results from the quantitative study, observation, interviews and the theoretical framework of legal aid. As a result the system should be improved and simplified, the instructions clarified and malpractice minimized. The reliability of the study is valuated as good, but the validity as fair. The study was too narrow to be generalized, but it was sufficient enough to verify the problem. Keywords legal aid application, available fund calculation, private legal aid, Romeo
4 SISÄLLYS 1 JOHDANTO Toimeksiantaja Tutkimusongelma ja työn tavoitteet Tutkimus- ja kehittämistavoite TEOREETTINEN VIITEKEHYS Oikeusapu Yksityisten avustajien määräykset Käyttövaralaskelma Perusomavastuu ja lisäomavastuu Huomioitavat tulot ja vähennykset Oikeusavun sähköinen asianhallintajärjestelmä Oikeusapuhakemuksen tekeminen asianhallintajärjestelmässä Sähköisen asianhallintajärjestelmän toimivuus ja kehittäminen Väärinkäytökset Väärinkäytösepäilyt oikeusaputoimistossa Oikeusapupäätöksen tekeminen yksityiselle avustajalle TUTKIMUS YKSITYISTEN AVUSTAJIEN MÄÄRÄYSTEN KÄYTTÖVARATIETOJEN PAIKKANSAPITÄVYYDESTÄ Tutkimusmenetelmät Aineiston keruu Tutkimuksen tulokset Tulosten analysointi Haastattelut Oikeusapusihteerin haastattelu Yksityisen avustajan ja asianajoassistenttien haastattelut JOHTOPÄÄTÖKSET Kehittämisehdotukset Tutkimuksen luotettavuus ja arviointi... 50
5 5 POHDINTA LÄHTEET LIITTEET Liite 1. Kuvaluettelo Liite 2. Taulukkoluettelo Liite 3. Kysymykset oikeusapusihteerille Liite 4. Kysymykset yksityiselle avustajalle ja asianajosihteerille
6 6 1 JOHDANTO Suoritin oikeustradenomiopintojen syventävän harjoittelun Kymenlaakson oikeusaputoimistossa Kouvolassa, jossa pääasiallinen työtehtäväni oli käsitellä yksityisten avustajien määräyksiä. Koulutusvaiheessa kokeneet oikeusapusihteerit kertoivat minulle ongelmasta, jonka olivat havainneet tarkastaessaan yksityisten avustajien oikeusapuhakemuksia. He olivat tehneet huomion, että hyvin usein yksityisiltä avustajilta tulleissa oikeusapuhakemuksissa oli hakijan taloudellinen selvitys tehty virheellisesti. Hakijan tulot ja menot oli merkitty väärin ja kuukausittainen käyttövara muodostui joko liian suureksi tai pieneksi, joka taas johti virheellisiin oikeusapupäätöksiin. Työskennellessäni yksityisten avustajien määräysten parissa huomasin pian oikeusapusihteereiden tekemän havainnon paikkansapitäväksi. Havaintojeni pohjalta aloitin tutkimuksen, jota tein koko kesän 2015 ajan. Tutkimuksessani pyrin selvittämään, kuinka usean hakemuksen taloudellisessa selvityksessä esiintyy virheitä tietyllä otannalla. Koin asian tutkimisen merkitykselliseksi, koska virheelliset oikeusapupäätökset johtavat rahallisen avun menemiseen henkilöille, jotka eivät ole siihen oikeutettuja. Virheelliset oikeusapupäätökset johtavat myös kansalaisten eriarvoiseen kohteluun, kun hakija joka olisi oikeutettu oikeusapuun, saa kielteisen päätöksen virheellisesti ilmoitettujen tulojen ja menojen vuoksi. 1.1 Toimeksiantaja Kymenlaakson oikeusaputoimisto on yksi Suomen 27 oikeusaputoimistosta, jotka tarjoavat oikeudellista apua henkilöille, jotka eivät taloudellisen tilanteensa vuoksi pysty itse vastaamaan asian hoitamisesta aiheutuvista kuluista. Valtion oikeusaputoimistosta voi saada avustajan oikeudenkäyntiin, apua erilaisten asiakirjojen laadintaan tai neuvoja oikeudellisessa asiassa. Oikeusaputoimistot on jaettu kuuteen oikeusapupiiriin, joita ovat Turun, Vaasan, Itä- Suomen, Helsingin, Kouvolan ja Rovaniemen oikeusapupiirit. (Oikeus.fi 2015). Oikeusaputoimistot toimivat oikeusministeriön hallinnon alaisena, jonka tehtävänä on ylläpitää ja kehittää oikeusaputoimistojen toimintaa. (Oikeusministeriö, 2016).
7 7 Kymenlaakson oikeusaputoimistoon kuuluvat Kouvolan ja Kotkan toimipisteet. Kymenlaakson oikeusaputoimiston tehtävänä ovat oikeusapupalvelut sekä yleisen edunvalvonnan järjestäminen. Toimistoa johtaa johtava julkinen oikeusavustaja ja kesällä 2015 oikeusavussa työskentelivät kaksi julkista oikeusavustajaa ja kolme oikeusapusihteeriä. 1.2 Tutkimusongelma ja työn tavoitteet Tämän opinnäytetyön kehittämis- ja tutkimuskohde on yksityisten avustajien oikeusapuhakemusten käyttövaratiedot ja tutkimukseni tarkastelee tietojen paikkansapitävyyttä. Kohde muodostui toimiston tarpeesta kyseiselle tutkimukselle, ja tutkimusongelma on virheelliset käyttövaratiedot oikeusapupäätösten perusteina. Tutkimus oli valtakunnallinen, koska Kouvolan oikeusaputoimisto on ns. putkitoimisto, johon tulee sähköisesti yksityisten avustajien oikeusapuhakemuksia ympäri Suomen. Oikeusapu on valtionvaroin kustannettavaa apua oikeudellisessa asiassa ja ehtona on, että hakija ei pysty varallisuutensa ja tulotasonsa perusteella itse suoriutumaan asian hoitamisen aiheuttamista kuluista. Hakija voi tietyin ehdoin hakea yksityisen avustajan määräystä, mikä tarkoittaa sitä, että henkilölle kustannetaan yksityinen avustaja valtionvaroin. Hakijan käyttövarojen perusteella oikeusapu kustannetaan kokonaan tai osittain. Tutkimukseni merkityksellisyys perustuu Kymenlaakson oikeusaputoimiston työntekijöiden näkemykseen ongelmasta, tilastotietoihin oikeusapupäätösten kohdentumisesta sekä yksityisille avustajille maksettavien korvausten määrästä. Yksityiset avustajat tai heidän sihteerinsä pyytävät tiedot hakijan tuloista ja menoista ja tekevät niiden perusteella käyttövaralaskelman. Oikeusaputoimiston sihteerit, jotka tekevät oikeusapupäätökset, tarkastavat hakemuksen käyttövaralaskelmat vain, jos järjestelmä on valikoinut hakemuksen pistokoetarkistukseen tai suorittaessaan hakemukselle oman pistokokeen. Sihteerit tekevät omia pistokokeita tietyin perustein, jotka pohjautuvat pääasiassa hiljaiseen tietoon. Oikeusapupäätösten tekijät ovat pistokokeiden perusteella havainneet järjestelmässä ongelman. Yksityisiltä avustajilta tulee oikeusapuhakemuksia, joiden käyttövaratiedot ovat virheellisesti täytettyjä. Virheelliset käyttövaratiedot johtavat virheellisiin oikeusapupäätöksiin. Oikeus-
8 8 avun hakijat saattavat saada oikeusapua, vaikka eivät olisi siihen taloudellisen tilanteensa vuoksi oikeutettuja tai heidän omavastuuprosenttinsa saattaa muodostua virheelliseksi. Virheelliset käyttövaratiedot voivat johtaa myös kielteisiin päätöksiin hakijoille, jotka olisivat oikeutettuja oikeusapuun. Hypoteesini on, että yksityisten avustajien oikeusapuhakemusten käyttövaratiedoissa on huomattava määrä virheitä ja hypoteesi perustuu oikeusapusihteerien olettamaan sekä omaan näkemykseeni. Perustan tutkimuskohteen merkityksellisyyttä oikeusapuhakemusten tilastolliseen kohdentumiseen sekä yksityisille avustajille maksettavien korvausten määrään. Tilastokeskuksen julkaisemien tietojen mukaan oikeusaputoimistoissa käsiteltiin oikeusapuasiaa vuonna Oikeusapupäätöksistä myönnettiin yksityiselle avustajalle. (Tilastokeskus, oikeustilastot 2014.) Yksityisten avustajien oikeusapuasiakkaista 90 % sai oikeusapua ilman omavastuuosuutta, kun julkisissa oikeusaputoimistoissa kyseinen luku oli vain 60 % (Rissanen & Lasola 2014). Vuonna 2014 yksityiset oikeusavustajat hoitivat asiaa, joista rikosasioita oli 66 %, ulkomaalaislain mukaisia asioita 14 % ja avioliitto- ja perheoikeudellisia asioita 11 %. Oikeusavusta suoritettavista kustannuksista 82 % kertyi yleisistä tuomioistuimista ja 12 % hallintotuomioistuimista. Ulkoprosessuaalisia asioita oli 6 %. Vuonna 2013 yksityisille avustajille maksettavat korvaukset olivat 44,5 miljoonaa euroa ja vuonna 2014 vastaava summa oli 50,4 miljoonaa. Tilastotiedoista voidaan tehdä johtopäätöksiä ongelman merkityksellisyydestä. Valtion tukemasta oikeusavusta yli kolmasosa menee yksityisille avustajille, joten tämän perusteella virheellisesti tehdyt oikeusapupäätökset voivat johtaa mittaviin valtionvarojen väärinkäytöksiin. Väärät käyttövaratiedot voivat johtaa myös epäoikeudenmukaiseen ratkaisuun, kun hakija joka olisi oikeutettu oikeusapuun, saa väärin ilmoitettujen käyttövaratietojen perusteella kielteisen päätöksen. 1.3 Tutkimus- ja kehittämistavoite Opinnäytetyön tarkoituksena on tutkia tietyllä aikavälillä ja tietyllä otannalla yksityisten avustajien tekemien oikeusapuhakemusten käyttövaratietojen paikkansapitävyyttä. Tutkimuksen tarkoituksena on määritellä kehittämiskoh-
9 9 teet sekä keinot ongelmakohtien ratkaisemiseksi. Tavoitteena on löytää keinoja, joilla voitaisiin vähentää yksityisten avustajien tekemien hakemusten käyttövaratietojen virheitä. Ongelmakohtien määrittämiseksi tein tutkimuksen yksityisten avustajien oikeusapuhakemuksista. Tein jokaiselle tutkimukseen kuuluvalle hakemukselle pistokokeen, jossa pyysin yksityistä avustajaa toimittamaan hakijan tuloista, menoista ja varallisuudesta tositteet sekä tiliotteen. Vertasin tositteiden käyttövaratietoja hakemuksessa ilmoitettuihin tietoihin. Tulosten perusteella jaottelin hakemukset virheettömiin ja virheellisiin. Tarkemman jaottelun tein vielä virheellistä, joista erittelin hakemukset, joissa omavastuuprosentti muuttui uusien käyttövaratietojen perusteella. Tutkimuksessani tarkastelin, mitkä tiedot olivat puutteellisia virheellisesti täytetyissä hakemuksissa. Tutkimus rajautui tarkastelemaan vain hakemusten käyttövaratietoja ja muut virheet hakemuksissa jätettiin tämän tutkimuksen ulkopuolelle. Ongelman ratkaisuun käytin tutkimuksen pohjalta saatuja tietoja. Etsin tutkimusaineiston virheellisistä hakemuksista yhtäläisyyksiä ja tein havaintoja niiden perusteelta. Tämän lisäksi haastattelin oikeusapusihteeriä, asianajosihteerejä ja yksityistä avustajaa. Tutkimuskysymys: Kuinka paljon yksityisiltä avustajilta tulleissa oikeusapuhakemuksissa on virheitä käyttövaratiedoissa ja kuinka virheiden määrää voitaisiin vähentää? 2 TEOREETTINEN VIITEKEHYS Tämän työn teoreettinen viitekehys koostuu julkisen oikeusavun määritelmästä, yksityisten avustajien määräysten periaatteista, oikeusapupäätösten käyttövaralaskelmista, oikeusapupäätöksen tekemisestä yksityiselle avustajalle, väärinkäytöksistä oikeusaputoimistossa sekä sähköisen asianhallintajärjestelmän määrittelystä ja toimivuuden arvioinnista. Teoreettinen viitekehys perustuu oikeuskirjallisuuteen, lainsäädäntöön ja tutkimustietoon.
10 Oikeusapu Oikeusapu on tarkoitettu yksityisille henkilöille, jotka tarvitsevat asiantuntevaa apua oikeudellisessa asiassa. Oikeusapu katetaan valtionvaroin ja ehtona on, että hakija ei varallisuutensa ja tulotasonsa vuoksi pysty itse maksamaan asian hoitamisen aiheuttamia kuluja. (Oikeusavun käsikirja 2013, 21.) Oikeudellisen asian käsite on melko laaja. Hakija voi saada oikeusapua tuomioistuinasian lisäksi myös ulkoprosessuaaliseen asiaan. Oikeusapua ulkoprosessuaaliseen asiaan saa vain julkiselta oikeusavustajalta. Ulkoprosessuaalisia asioita ovat kaikki tuomioistuimen ulkopuolella käsiteltävät asiat kuten ositus- ja perinnönjakoasiat. Julkisilta oikeusavustajilta saa apua myös erilaisissa riitaasioissa, jotka eivät ole edenneet tuomioistuimeen. Oikeusapupäätöksissä noudatetaan tiettyjä tulorajoja, joiden alle jäädessään hakija on oikeutettu oikeusapuun. Oikeusavun piiriin kuuluminen ei kuitenkaan automaattisesti tarkoita, että oikeudellista apua saa ilmaiseksi. Hakijan tulojen mukaan oikeusapu on joko kokonaan tai osittain valtion korvaamaa. Maksimissaan asiakas maksaa avustajan palkkiosta 110 euroa tunnilta. Oikeusavun myöntämisen edellytyksenä on, että hakijalla on kotikunta Suomessa tai asuinpaikka toisessa Euroopan unionin jäsenvaltiossa. Jos asiaa käsitellään Suomen tuomioistuimessa, hakija on oikeutettu oikeusapuun kansalaisuudestaan huolimatta. Oikeusapua ei anneta yrityksille tai yhteisöille. Elinkeinonharjoittajalle voidaan myöntää oikeusapua tietyin edellytyksin. (Oikeusavunkäsikirja 2013, 21.) Oikeusapuun kuuluu oikeudellinen neuvonta, tarpeelliset toimenpiteet sekä avustaminen tuomioistuimessa ja muussa viranomaisessa sekä vapautus eräistä asian käsittelyyn liittyvistä menoista tiettyjen ehtojen mukaisesti. Oikeudellisia asioita, joihin annetaan oikeusapua, ovat muun muassa seuraavat: perheoikeudelliset asiat, perintöasiat, velkomusasiat, työsuhdeasiat, huoneenvuokra-asiat, sopimusoikeudelliset asiat, rikosasiat, lähestymiskieltoasiat ja hallinnolliset asiat. (Oikeusavunkäsikirja 2013, ) Oikeusapu korvaa avustajan kulut korkeintaan 80 tunnilta. Tuntimäärään voi hakea korotusta, jos asia on tuomioistuimen käsittelyssä. Hakemus tehdään tuomioistuimelle ja siitä tulee ilmetä, mitkä toimenpiteet ovat välttämättömiä,
11 11 jotta asia saadaan päätökseen. Tuntimäärän lisäämiseen tulee myös olla erityinen peruste hakijan oikeusturvan toteutumisen näkökulmasta. Oikeusavun jatkamiseen vaikuttavat myös asian laajuus ja laatu. Tuomioistuin voi määrätä oikeusapua jatkettavaksi enintään 30:ksi avustajalle korvattavaksi tunniksi. (Oikeusavunkäsikirja 2013, 22.) 2.2 Yksityisten avustajien määräykset Oikeusapua voi antaa joko julkinen oikeusavustaja tai yksityinen oikeusavustaja. Tämä työ käsittelee yksityisten avustajien määräyksiä, joten on tärkeää määrittää ero julkisen oikeusavustajan ja yksityisen avustajan välillä. Julkinen oikeusavustaja työskentelee oikeusaputoimistossa ja yksityiset avustajat ovat yksityisissä asianajotoimistoissa tai lakitoimistoissa työskenteleviä asianajajia tai lakimiehiä. Pääsääntönä on, että yksityisen avustajan määräyksen saa vain tuomioistuin asioissa, kun julkisen oikeusavustajan saa mihin tahansa oikeudelliseen asiaan. Yksityiselle avustajalle haetaan määräystä ja päätös avustajan määräyksestä tehdään oikeusapupäätöksen yhteydessä oikeusaputoimistossa. Hakija maksaa saman omavastuuprosentin mukaan sekä yksityisestä että julkisesta avustajasta. Hakija voi kääntyä minkä tahansa lakitoimiston tai asianajotoimiston puoleen hakiessaan yksityistä avustajaa. Oikeusavun saajalle on määrättävä hänen ehdottamansa avustaja, jos tämä täyttää kelpoisuusvaatimukset. (Oikeusapulaki mom.). Yksityinen avustaja voidaan määrätä tuomioistuin asiaan, jos asia sisältää sellaisia oikeudellisia kysymyksiä, joiden vuoksi maallikko ei pystyisi ajamaan asiaansa oikeusturvan toteutumisen näkökulmasta. Kun tehdään yksityisen avustajan määräyksiä, kiinnitetään huomiota seuraaviin seikkoihin: syytteen vakavuus, rangaistusmaksimi, odotettavissa oleva seuraamus, asian vaikeusaste, oikeuskysymysten vaikeus, liitännäisvaatimukset, todistelu, hakijan ikä ja henkilökohtaiset ominaisuudet. (Oikeusavun käsikirja 2013, 22.) Tietyissä tilanteissa hakijalle voidaan määrätä yksityinen avustaja myös tuomioistuimen ulkopuolella käsiteltävässä asiassa. Hakijalla on mahdollisuus saada yksityinen avustaja jo rikosasian esitutkinta vaiheeseen. Tällöin tulee harkintaan jutun vakavuus, luonne ja laatu sekä hakijan henkilökohtaiset ominaisuudet. (Oikeusavun käsikirja 2013, 48.) Esimerkiksi ulkomaalaiset, jotka
12 12 puhuvat huonosti tai eivät puhu ollenkaan suomea, saavat pääsääntöisesti yksityisen avustajan määräyksen. Ulkomaalaislain mukaan ulkomaalaiselle voidaan myöntää poikkeuksellisesti yksityinen avustaja jo hallintoasian käsittelyvaiheessa, joita ovat usein vastineet maasta karkottamisiin. Hakija saa avustajan esitutkintaan, jos kysymyksessä on vakava, vapausrangaistuksen uhan perustava rikos tai asiassa on vaikeita oikeus- tai tosiasiakysymyksiä. (Oikeusavun käsikirja 2013, 49.) Lähtökohtaisesti yksityistä avustajaa ei määrätä pelkkään hakemusasiaan. Poikkeus voidaan kuitenkin tehdä, jos sille katsotaan olevan painavia syitä. Tällaisia syitä ovat esimerkiksi riitaisat lasten huoltoa ja tapaamisoikeutta koskevat asiat. Velkajärjestelyasioihin ei saa yksityisen avustajan määräystä, jos kyseessä ei ole yritysmaailmaan liittyvät suuret ja epäselvät velat. Jos kyseessä on avioerohakemuksen tekeminen tai hakemus pesänselvittäjän tai jakajan määräämiseksi, tulee hakijan kääntyä julkisen oikeusavustajan puoleen. Edunvalvojan hakemisasioihin ei pääsääntöisesti saa yksityisen avustajan määräystä. Jos asia on riitainen tai hakija vastustaa edunvalvontaa, voidaan poikkeus kuitenkin tehdä. Lähestymiskieltoasiaan voidaan määrätä yksityinen avustaja, jos asiassa on henkilötodistelua ja se on riitainen. (Oikeusavun käsikirja 2013, 23.) Yksinkertaiseen rikosasiaan, jossa on odotettavissa vain sakkorangaistusta, ei pääsääntöisesti saa yksityistä avustajaa. Vaikka asiassa olisi odotettavissa sakkoa ankarampi rangaistus, mutta asiassa ei ole suuria tai epäselviä liitännäisvaatimuksia, ei avustajaa määrätä. Jos asiassa on odotettavissa vankeusrangaistus, mutta asia on selkeä, ei avustajaa määrätä. Kyseisenlainen tapaus on esimerkiksi rattijuoppo, joka on tavattu ajossa. Yksityistä avustajaa ei määrätä, jos asia koskee sakon muuntorangaistusta tai yhdyskuntapalvelun muuttamista vankeusrangaistukseksi. Säännöstä voidaan kuitenkin poiketa, jos henkilöstä johtuvat syyt näin vaativat. Tämä tarkoittaa esimerkiksi kehitysvammaista hakijaa, joka ei ole kykenevä ajamaan asiaansa. Jos tapaus on kirjallisessa menettelyssä käsiteltävä asia, ei vastaaja saa yksityistä avustajaa, vaikka odotettavissa olisi vankeusrangaistus. Poikkeuksena on avustajan määräys kirjallisen vaatimuksen tai vastauksen tekemiseen. Yksityistä avustajaa ei saa, jos tapaus koskee verotusta, julkista maksua tai kunnan jäsenyyttä. (Oikeusavun käsikirja 2013, )
13 Käyttövaralaskelma Oikeusapu on tarkoitettu vähävaraisille henkilöille. Tämän vuoksi jokaiselle oikeusapua hakevalle tehdään käyttövaralaskelma, jossa määritellään varat jotka ovat hänen käytettävissään kuukausittain. Periaatteet käyttövaran laskemiselle ovat samat riippumatta siitä, tehdäänkö oikeusapupäätös julkiselle vai yksityiselle avustajalle. Hakijan käyttövara muodostuu hänen tuloistaan, joista vähennetään määritellyt menot. Myös asiakkaan varallisuudella on merkitystä, kun määritellään hänen lisäomavastuutaan. Perusomavastuun ja lisäomavastuun perusteella oikeusapua myönnetään hakijalle joko korvauksetta tai omavastuuosuutta vastaan. Hakijalle voi muodostua myös korotettu lisäomavastuu, joka tulee kyseeseen, jos asian loppuun saattaminen voi tuoda hänelle rahallista hyötyä. Korotettu lisäomavastuu tulee yleensä kyseeseen perunkirjoituksissa, osituksissa ja palkkasaataviin liittyvissä riidoissa, joissa on korvausvaatimuksia. (Oikeusavun käsikirja 2013, ) Perusomavastuu ja lisäomavastuu Perusomavastuu koostuu hakijan kuukausittaisista tuloista, joista vähennetään verot ja muut pakolliset valtiolle menevät maksut. Lisäksi vähennetään kuukausittaiset asumismenot, elatusmaksut, päivähoitomaksut sekä säännölliset ulosotto- ja velkajärjestelymenot. Jos hakija on avioliitossa, rekisteröidyssä parisuhteessa tai avoliitossa, otetaan laskelmaan mukaan myös puolison tulot. Puolison tuloja ei kuitenkaan oteta huomioon, jos puolisot ovat toistensa vastapuolia, hakija on epäiltynä tai vastaajana rikosasiassa tai puolisot asuvat pysyvästi erillään välien rikkoutumisen vuoksi. Alle 18-vuotiaista hakijan luona asuvista lapsista saa jokaisesta 300 euroa vähennyksiin. (Oikeusavun käsikirja 2013, 26.) Ratkaisevaa on, kenen luona lapsi on väestörekisterijärjestelmän mukaan kirjoilla ja kenelle maksetaan lapsilisät. Tilanteessa, jossa lapsi asuu vuoroviikoin molemmilla vanhemmilla, tulee lapsivähennys jakaa kahdella. Perusomavastuu on prosentuaalinen osuus oikeusavun kustannuksista, ja se määräytyy hakijan käyttövarojen perusteella seuraavasti.
14 14 Taulukko 1. Yksinäisen henkilön käyttövarojen vaikutus omavastuuprosenttiin KÄYTTÖVARA ( ) OMAVASTUU (%) Enintään Enintään Enintään Enintään Enintään Enintään Taulukko 2. Puolisoiden yhteenlaskettujen käyttövarojen vaikutus omavastuuprosenttiin KÄYTTÖVARA ( ) OMAVASTUU (%) Enintään Enintään Enintään Enintään Enintään Enintään (Oikeusavun käsikirja 2013, 27.) Taulukosta 1. nähdään, että oikeusapu on maksutonta, jos yksinäisen hakijan käyttövarat jäävät alle 600 euroa tai jos puolisoiden yhteen laskettu käyttövara on alle 1100 euroa. (Taulukko 2.) Siitä ylöspäin oikeusavusta maksetaan tietty prosenttiosuus 110 eurosta. Jos yksinäisen hakijan käyttövarat ylittävät 1300 euroa tai puolisoiden yhteiset käyttövarat ylittävät 2400 euroa, henkilö ei saa valtionvaroista oikeusapua. Jos hakijalle tulee omavastuuprosentti, joutuu hän maksamaan myös 70 euron oikeusapumaksun. Jos asiakas kuuluu tulojen puolesta oikeusavun piiriin, voi hän silti joutua maksamaan palvelusta täyden hinnan eli 110 euroa tunti. Tämä tulee kyseeseen, jos hakijalla on varallisuutta tai talletuksia yli 5000 euroa. Lisäomavastuu on puolet 5000 euroa ylittävästä varallisuudesta. (Oikeusavun käsikirja 2013, 27.) Esimerkiksi asiakkaan käyttövarat ovat 550 euroa, mutta hänellä on varallisuutta 7000 euroa. Hän maksaa 110 euroa tunnilta oikeusavusta, kunnes avustajan palkkiot ovat 1000 euroa. Tämän jälkeen oikeusapu on maksu-
15 15 tonta. Varallisuus lasketaan vähentämällä sen käyvästä arvosta siihen kohdistuvat velat Huomioitavat tulot ja vähennykset Pääsäännön mukaan tulo huomioidaan käyttövarassa, jos siitä maksetaan veroa. Tuloiksi lasketaan ansiotulot ja pääomatulot. Lomarahaa ei tarvitse ennakoida, mutta jos sen on jo maksettu, niin se otetaan huomioon jaksotettuna 12 kuukaudelle. Pääomatuloja ovat muun muassa korkotulo, osinkotulo ja vuokratulo. Muita huomioitavia tulolajeja ovat: omaishoidontuki, yritystoiminnasta saadut tulot, elatusavut ja elatustuet, työttömyyspäiväraha, kansaneläke ja ansioeläke, opintotuki sekä lapsilisä ja kotihoidon tuki. Jos palkansaajan tulot vaihtelevat, käyttövaran laskemisen perusteeksi otetaan viimeisten kuuden kuukauden tulot. Tuloiksi ei huomioida toimeentulotukea ja verottomia kulukorvauksia. Tuloista riippumattomia tiettyyn tarkoitukseen myönnettyjä sosiaalisia etuuksia ei myöskään huomioida tuloina. Näitä ovat esimerkiksi vammaistuki, rintamalisä, työttömyyspäivärahaan liittyvä ylläpitokorvaus ja kansaneläkelaitoksen järjestämän kuntoutuksen edut. (Oikeusavunkäsikirja 2013, ) Vähennyksiksi lasketaan verot ja asumismenot. Vuokra-asunnosta saa vähentää kohtuullisen vuokran, lämmityskulut, vesimaksut ja sähkökulut. Jos hakija asuu asunto-osakkeessa, hän saa vähennyksiin hoitovastikkeen, lämmityskulut, vesimaksut, sähkökulut sekä asuntolainan korot. Omakotitalon vähennyksiksi huomioidaan talon hoitomenot, joita ovat muun muassa lämmityskulut ja jätehuoltomaksu. Hakija saa automaattisesti vähentää omakotitalon kuluista 250 euroa, jos hän haluaa erisuuruisen vähennyksen, tulee hänen toimittaa tositteet käyttömenoista viimeisen vuoden ajalta. Jos hakija saa asumistukea tai opintorahan asumislisää, vähennetään ne asumismenoista. Päivähoitomaksut ja elatusapumaksut huomioidaan vähennyksinä ja ulosottosuorituksista vähennetään kuukausittaiset maksuerät. Jos hakija on velkajärjestelyohjelmassa, saa hän vähennyksiin maksuohjelmassa vahvistetut kuukausittaiset suoritukset, jos hän on ne tosiasiallisesti maksanut. Hakija on oikeutettu lapsivähennykseen hänen kanssaan asuvista huollettavista alaikäisistä lapsista. Poikkeuksellisesti hakija voi saada lapsivähennyk-
16 16 sen myös 18 vuotta täyttäneestä lapsesta, jos hän pystyy todentamaan tosiasiallisesti elättävänsä lasta. Tällöin lapsella ei saa olla minkäänlaisia tuloja ja täysi-ikäisestä annettava lapsivähennys tulee aina arvioida tapauskohtaisesti. Yläikärajaa ei ole asetettu, mutta yleensä vähennys voi tulla kyseeseen, jos lapsi on alle 20-vuotias, joka opiskelee lukiossa tai ammattikoulussa. Vähennyksiin ei hyväksytä lääkekuluja tai työmatkakuluja, vaikka suoritukset olisivat säännöllisiä. (Oikeusavunkäsikirja 2013, ) Hakija joutuu maksamaan lisäomavastuun, jos hänellä ja hänen puolisollaan on omaisuutta yli 5000 euroa. Varallisuutena huomioidaan sijoitusasunnot, sijoitusmetsäpalstat, rahavarat, talletukset, osakkeet, rahasto-osuudet, vapaaehtoiset eläkevakuutukset, säästöhenkivakuutukset, kulkuneuvot, lomaosakkeet ja rakentamattomat tontit. Asuntoa, jossa hakija vakinaisesti asuu, ei lasketa hänen varallisuudekseen. Lisäomavastuuseen ei myöskään vaikuta hakijan kesämökki tai perheen auto. Jos hakijalla on avioero vireillä, mutta ositus tekemättä ja hän ei enää tosiasiallisesti asu puolisoiden yhteisesti omistamassa asunnossa, osuutta yhteisestä kodista ei lasketa hänen varallisuudekseen. Kuolinpesäosuudesta lisäomavastuuseen vaikuttavat vain talletukset. Tilanteessa, jossa leski käyttää hallintaoikeuttaan kuolinpesään, ei sitä lasketa osakkaiden varallisuudeksi. Elinkeinotoimintaan tai maatalouden harjoittamiseen liittyvä omaisuus, jonka myymisestä aiheutuisi merkittävää haittaa toiminnalle, ei vaikuta hakijan lisäomavastuuseen. Perunkirjoitus toimeksiannoissa lisäomavastuuseen lisätään vainajan varat ennen velkojen vähennystä. Jos hakija saa asian päätökseen saattamisesta rahanarvoisen hyödyn, lasketaan se hänen lisäomavastuuseensa. Tällaisia ovat esimerkiksi perintö, tasinko tai hyöty työsuhteen päättämiseen liittyvässä riita-asiassa. (Oikeusavun käsikirja 2013, ) 2.4 Oikeusavun sähköinen asianhallintajärjestelmä Kaikki oikeusapuhakemukset tehdään sähköisessä asianhallintajärjestelmässä eli Romeossa. Romeo on tarkoitettu käytettäväksi oikeusapuasioille, edunvalvonnalle, käräjäoikeudelle, ulosotolle sekä oikeusrekisterikeskukselle. Yksityiset avustajat voivat Romeon kautta hakea asiakkaalleen oikeusapua, puolustajan määräyksiä, pyytää vahvistusta taloudelliseen selvitykseen, toimittaa
17 17 ratkaisupyynnön oikeusapupäätökseen sekä esittää palkkio- ja kuluvaatimukset valtion varoista. Nykyään kansalaiset voivat itse tehdä oikeusapuhakemuksen oikeushallinnon sähköisessä asiointipalvelussa. He voivat tämän lisäksi varata ajan oikeusaputoimistoon sekä toimittaa puhelinneuvontapyynnön. (Oikeushallinto asiointipalvelut 2010.) Oikeusavun sähköisen asianhallintajärjestelmän eli Romeon kehittäminen aloitettiin vuonna 2006, jolloin oikeusministeriö asetti työryhmän arvioimaan, onko sähköistäminen lain mukaan mahdollista, ja millaisia taloudellisia etuja sähköinen järjestelmä toisi. Tarkoituksena oli kehittää järjestelmä, jolla yksityisten avustajien oikeusapuhakemukset ohjautuisivat sähköisesti oikeusaputoimistoihin. Järjestelmässä oli tarkoitus hoitaa myös yksityisten avustajien palkkioiden ja kulujen maksatukset. (Oikeusministeriön toiminta ja hallinto 2007.) Oikeusavun sähköisen asianhallintajärjestelmän kehittämisen pohjalla on laki sähköisestä asioinnista viranomaistoiminnassa, jonka mukaan viranomaisen on mahdollisuuksien mukaan tarjottava kaikille mahdollisuus lähettää asian vireille saattamiseksi tarvittavat viestit määritettyyn sähköiseen osoitteeseen. (Laki sähköisestä asioinnista viranomaistoiminnassa 2:5. 1.mom.) Sähköisen järjestelmän käyttöönoton mahdollistamiseksi tehtiin hallituksen esitys Eduskunnalle laeiksi oikeusapulain ja eräiden siihen liittyvien lakien muuttamisesta. Uusi laki astui voimaan vuonna 2009 ja Romeo otettiin käyttöön oikeusaputoimistoissa vuonna Sähköisen asianhallintajärjestelmän käyttöönoton tavoitteena oli helpottaa ja tehostaa oikeusaputoimistojen toimintaa sekä yksinkertaistaa ja nopeuttaa päätöksentekoa. Sähköisen järjestelmän avulla oli myös tarkoitus saada oikeusapuhakemukset jaettua tasaisesti oikeusaputoimistoille ympäri Suomen. (Valtiontalouden tarkastusviraston tuloksellisuustarkastuskertomus, 2014.) Oikeusapuhakemuksen tekeminen asianhallintajärjestelmässä Yksityiset avustajat ja henkilöt tekevät oikeusapuhakemukset oikeushallinnon asiointipalvelussa, josta löytyvät sähköinen hakemuspohja ja siihen liittyvät ohjeet. Oikeushallinnon sivuilta löytyvät myös video-ohjeet hakemusten tekemiseen. Kirjautumisen jälkeen aukeaa ohjesivu, jossa kerrotaan hakemusta
18 18 varten tarvittavat tiedot. Hakijalla tulee olla selostus asiasta, sen tunnistetiedoista sekä mahdollisista muista osapuolista. Hakemukseen tulee syöttää tiedot tuloista ja tietyistä menoista kuukausitasolla sekä tietyt varat ja niihin kuuluvat velat. Ohjeistuksessa kerrotaan, että hakijan ei tarvitse liittää hakemukseen käyttövaralaskelmaan liittyviä tositteita, mutta ne tulee säilyttää mahdollisia tarkastuksia varten. Kuva 1. Uuden hakemuksen aloittaminen sähköisessä asianhallintajärjestelmässä Seuraavaksi hakemukseen täytetään hakijan tiedot sekä asian tiedot, kuten hakijan rooli asiassa ja perustelut. (Kuva 1.) Tämän jälkeen syötetään puolison ja muiden mahdollisten asianosaisten tiedot sekä mahdollisen oikeusturvavakuutuksen tiedot. Tämän jälkeen aloitetaan käyttövaralaskelman tekeminen, johon ohjeet löytyvät sivupalkista. (Kuva 2.) Ensimmäisenä käyttövaralaskelmaan syötetään hakijan kuukausitulot, joita ovat muun muassa ansio- ja pääomatulot ja erilaiset etuudet. Tuloista vähennetään verot.
19 Kuva 2. Hakijan tulojen lisääminen 19
20 20 Tämän jälkeen syötetään puolison kuukausitulot poikkeuksena tilanteet, joissa hakija on vastaajana rikosasiassa tai puolisot ovat toistensa vastapuolia. (Kuva 3.)
21 Kuva 3. Puolison tulojen lisääminen 21
22 22 Tämän jälkeen kirjataan hakijan sekä puolison kuukausittaiset menot, joita ovat muun muassa asumismenot, vähennykset lapsista sekä muut välttämättömät menot. (Kuva 4.) Kuva 4. Kuukausittaisten menojen lisääminen Viimeisenä merkitään hakijan ja puolison varat ja niihin kohdistuvat velat. (Kuva 5.) Varallisuudeksi lasketaan muun muassa pankkitilit ja kiinteä omaisuus. Perheen vakinaista asuntoa ei lasketa varallisuudeksi.
23 23 Kuva 5. Hakijan sekä puolison varallisuuden ja velkojen selvittäminen
24 Sähköisen asianhallintajärjestelmän toimivuus ja kehittäminen Romeon käyttöönotossa ja sen jälkeen järjestelmässä ja sen toimivuudessa havaittiin useita ongelmia. Tämän vuoksi oikeusministeriö perusti oikeusavun sähköisen asioinnin ja asianhallintajärjestelmän kehittämistyöryhmän, jonka tehtävänä oli seurata järjestelmän toimivuutta ja kehittää sitä. Kehittämistyöryhmän toiminta jatkuu yhä. (Oikeusministeriön kehittämishankkeita 2015.) Vuonna 2014 valtiontalouden tarkastusvirasto suoritti julkista oikeusapua koskevan tarkastuksen, josta yksi osa käsitteli sähköisen asioinnin tavoitteita ja järjestelmän toimivuutta. Tarkastusta varten haastateltiin yhtätoista henkilöä oikeusaputoimistoissa ja viittä henkilöä käräjäoikeuksissa ympäri Suomen. Näiden lisäksi haastateltiin neljää henkilöä oikeusministeriössä sekä suoritettiin haastattelu Suomen asianajajaliitossa. (Valtiontalouden tarkastusviraston tuloksellisuustarkastuskertomus 2014.) Suomen asianajajaliitossa tehdyn haastattelun mukaan yksityiset avustajat kokivat pääsääntöisesti osaavansa käyttää Romeota ja tehdä siellä oikeusapuhakemukset oikeaoppisesti. Osa oli kuitenkin sitä mieltä, että he eivät riittämättömän koulutuksen vuoksi hallinneet järjestelmän käyttöä. Haastatteluiden mukaan yksityisille avustajille oli järjestetty koulutustilaisuuksia Helsingissä ja muutamalla muulla paikkakunnalla ja heillä oli ollut myös mahdollista mennä oikeusaputoimistoihin opettelemaan Romeon käyttöä. Romeon käyttöön on raportin mukaan mahdollista saada tukea myös puhelimitse sähköisen oikeusasioinnin valtakunnallisesta tukipuhelimesta. (Valtiontalouden tarkastusviraston tuloksellisuustarkastuskertomus 2014.) Sähköiseen asiointiin siirtymisen yhtenä tavoitteena oli, että asiakkaat voisivat itsenäisesti täyttää oikeusapuhakemuksia netissä. Raportin mukaan vain harva asiakas oli näin tehnyt ja itsenäisesti täytetyt hakemukset olivat monesti puutteellisia ja sisälsivät paljon virheitä. Haastateltavien mukaan käyttövaratietolomake oli monimutkainen täyttää ja olisi vaatinut asiakkaalta oikeusavun ja terminologian hallintaa. Monesti oli myös luontevaa, että asiakkaat täyttävät hakemukset avustajansa avustuksella. (Valtiontalouden tarkastusviraston tuloksellisuustarkastuskertomus 2014.) Asianajoliiton haastattelussa nousi esiin, että kaikki avustajat eivät aina tarkastaneet hakijan antamien tulotietojen oikeellisuutta, vaikka niissä olisi selviä
25 25 ristiriitaisuuksia. Haastatteluissa esitettiin myös ajatus siitä, että sähköistä järjestelmää käytettäisiin hyväksi, jotta saataisiin asiakkaalle myönteinen päätös, vaikka hän ei tulojensa puolesta kuuluisi oikeusavun piiriin. Haastateltavien mukaan tämän mahdollisti se, että järjestelmä valikoi vain noin joka kahdennenkymmenennen hakemuksen pistokokeeseen. Heidän mukaansa väärinkäyttöyritykset ilmenivät, kun hakemus peruttiin tulotositteita kysyttäessä. Toiset haastateltavat katsoivat virheiden johtuvan siitä, että hakijat eivät usein olleet perillä, mitä tietoja heidän tulisi antaa. (Valtiontalouden tarkastusviraston tuloksellisuustarkastuskertomus 2014.) Oikeusaputoimistojen tekemät oikeusapupäätökset perustuvat oikeusapulain tulkintaan ja oikeusavun käsikirjan soveltamiseen. Tarkastuskertomuksen mukaan ei ole koottu tietoa siitä, kuinka toimistot menettelevät käsitellessään ja ratkaistessaan oikeusapuhakemuksia ja kuinka suuria eroja on toimistojen välillä. Suurin osa haastatelluista oikeusaputoimiston työntekijöistä kertoi pyytävänsä aina tulotositteet oikeusaputoimiston omilta asiakkailta, vaikka laki ei pääsääntöisesti tähän velvoita. (Valtiontalouden tarkastusviraston tuloksellisuustarkastuskertomus 2014.) 2.5 Väärinkäytökset Väärinkäytöksellä oikeusapuasiassa tarkoitetaan tilannetta, jossa hakija pyrkii saamaan itselleen perusteetonta etua johtamalla aktiivisesti virkamiestä harhaan. Väärinkäytös voi olla myös passiivista, jolloin asioita jätetään tietoisesti ilmoittamatta. Väärinkäytöksestä on kysymys silloin, kun teko täyttää rikoksen tunnusmerkistön. Useimmiten oikeusavun väärinkäytöksessä on kyse petoksesta tai asiakirjan väärentämisestä. (Oikeusavun käsikirja 2013, 79.) Petoksella tarkoitetaan tilannetta, jossa henkilö erehdyttää tai erehdystä hyväksi käyttämällä saa toisen tekemään tai jättämään tekemättä jotain ja siten aiheuttaa taloudellista vahinkoa erehtyneelle tai sille, jonka eduista tällä on ollut mahdollisuus määrätä. Teolla tavoitellaan itselle tai toiselle oikeudetonta taloudellista hyötyä. Petoksesta on tuomittava sakkoon tai enintään kahdeksi vuodeksi vankeuteen. Petoksen yritys on rangaistava. (Rikoslaki 36:1. 1. mom.) Väärentämisestä on kyse, jos henkilö valmistaa väärän asiakirjan tai muun todistuskappaleen tai väärentää sellaisen käytettäväksi harhauttavana
26 26 todisteena tai käyttää väärää tai väärennettyä todistuskappaletta tällaisena todisteena. Väärennyksestä on tuomittava sakkoon tai vankeuteen enintään kahdeksi vuodeksi. Väärennyksen yritys on rangaistava. (Rikoslaki 33:1. 1. mom.) Selvittäessäni asianajajan vastuuta oikeusapuhakemuksia tehtäessä, en löytänyt asiasta ohjeistusta. Otin yhteyttä Suomen asianajajaliittoon, josta sain valvonnasta vastaavalta lakimieheltä sekä kehitys- ja viestintäpäälliköltä vastauksen kysymykseeni. Vastauksen mukaan asianajajalla on lähtökohtaisesti oikeus luottaa päämieheltään saamiinsa tietoihin. Asianajaja ei saa toimia lainvastaisesti yllyttämällä asiakastaan ilmoittamaan vääriä tietoja tai toimittaa tahallaan vääriä tulotietoja päämiehensä puolesta. Jos on syytä epäillä asianajajan toimineen lainvastaisesti, menee asia poliisin tutkittavaksi, minkä jälkeen tuomioistuin tuomitsee ja vasta sen jälkeen valvontalautakunta reagoi lainvoimaiseen tuomioon. Asianajajaliiton mukaan heidän tietoonsa ei ole tullut tapauksia, joissa asianajaja olisi tuomittu rikoksesta oikeusapuhakemukseen liittyen. (Laukkanen 2016.) Väärinkäytösepäilyt oikeusaputoimistossa Oikeusaputoimistoilla on selvittämisvastuu, joka edellyttää, että kaikki väärinkäytösepäilyt tutkitaan. Väärinkäytösepäily syntyy, kun oikeusapusihteeri havaitsee hakemuksen käsittelyssä ristiriitaisuuksia. Usein epäilys syntyy, kun viranomaisilta ja rekistereistä saadut tiedot eivät vastaa hakijan ilmoittamia tietoja. Väärinkäytösepäily voi syntyä myös ulkopuolisen ilmoituksesta. Ilmoituksen tekijänä voi olla muun muassa poliisi, tuomioistuin, sosiaaliviranomainen tai oikeusapua hakevan henkilön vastapuoli. (Oikeusavun käsikirja 2013, 79.) Kun epäilys väärinkäytöksestä on syntynyt, otetaan hakijan tiedot tarkempaan tutkintaan. Hakemuksen asiakirjat käydään läpi, niitä verrataan viranomaisten ja rekistereiden tietoihin ja hakijalta itseltään pyydetään lisäselvityksiä. Johtava julkinen oikeusavustaja arvioi saatujen tietojen perusteella, onko hakija menetellyt vilpillisesti. Tärkeä seikka on, tiesikö henkilö tai olisiko hänen pitänyt tietää ilmoitusvelvollisuudestaan, etuuden saamisen perusteista tai etuuden määrään vaikuttavista seikoista. Jos johtava julkinen oikeusavustaja epäi-
27 27 lee hakijan toimineen vilpillisesti, siirtää hän asian poliisitutkintaan. (Oikeusavun käsikirja 2013, 80.) 2.6 Oikeusapupäätöksen tekeminen yksityiselle avustajalle Oikeusavun myöntämisen lähtökohtana on hakijan ilmoitus ja hänen esittämänsä selvitys käyttövaroistaan (Valtioneuvoston asetus oikeusavusta mom.). Avustaja voi tehdä hakemuksen päämiehensä puolesta, mutta tällöinkin oikeusavun hakijana on päämies eikä avustaja itse (Oikeusapulaki mom.) Oikeusavun hakijalla on selonotto- ja ilmoitusvelvollisuus, jotka selvitetään hakemuslomakkeissa ja päätöksissä (Oikeusavun käsikirja 2013, 80). Hakemuksen liitteeksi tulee liittää haastehakemus tai muu asiasta kertova asiakirja. Hakemukset ohjautuvat järjestelmän kautta oikeusaputoimistoihin ympäri Suomea, joissa oikeusapusihteerit ottavat ne käsiteltäviksi. Järjestelmä valikoi satunnaisesti hakemuksia pistokokeeseen, josta tulee hakemuksen lähettämisen jälkeen avustajalle ilmoitus. Pistokokeen myötä avustajan tulee lähettää asiakkaan tulo-, meno- ja varallisuustositteet hakemusta käsittelevään oikeusaputoimistoon. Oikeusapusihteeri tarkastaa ensin, onko hakijalla perustetta saada yksityisen avustajan määräys. Jos vaatimukset eivät täyty, hakija voi silti olla oikeutettu oikeusapuun, mutta häneltä evätään yksityisen avustajan määräys. Tämän jälkeen sihteeri tarkastaa käyttövaratiedot. Jos hakemus ei ole valikoitunut pistokokeeseen, ei avustajien tarvitse toimittaa tositteita käyttövaroista ja sihteerit tekee kevyen tarkastuksen hakemuksen tulo- ja meno tiedoille. Avustajien ei tarvitse täyttää tietoja kohta kohdalta, jos hakijan tulot ovat alle 600 euroa tai puolisoiden tulot henkilöä kohden ovat alle 550 euroa kuukaudessa. Tällöin he voivat ruksia kohdan hakijan tulot alle 600 tai puolisoiden tulot alle 550 henkilöä kohden. Kyseisissä tapauksissa oikeusapusihteeri ei ota hakemuksen käyttövaratietoja tarkempaan käsittelyyn, jos siihen ei kohdistu järjestelmän pistokoetta. Jos tulo- ja menotiedot on täytetty, sihteeri silmäilee ne läpi ja katsoo, onko tiedoissa ristiriitaisuuksia. Valtion ja kunnan viranomainen, Kansaneläkelaitos, Eläketurvakeskus sekä vakuutuslaitos ovat velvollisia antamaan oikeusaputoimistolle tiedot, joita se tarvitsee selvittääkseen hakijan käyttövarat. (Oikeusapulaki mom.) Virheellisten tietojen havaitseminen perustuu hiljai-
28 28 seen tietoon ja kokemukseen. Esimerkiksi jos hakemukseen on merkitty lapsia vähennykseksi, varmistetaan että lapsilisät on merkitty tuloihin. Jos sihteeri epäilee, että hakemuksen tiedot saattavat olla virheelliset, hän pyytää tositteita ja lisätietoja avustajalta. Tietojen tarkastamiseen käytetään myös Kelan asiointipalvelua, josta saa tiedon hakijalle maksettavista etuuksista. Väestörekisteritietojärjestelmästä tarkastetaan lapsien määrä, siviilisääty ja henkilön omistamat kiinteistöt. 3 TUTKIMUS YKSITYISTEN AVUSTAJIEN MÄÄRÄYSTEN KÄYTTÖVARATIETOJEN PAIKKANSAPITÄVYYDESTÄ Tässä luvussa tarkastellaan kvantitatiivisen tutkimuksen tuloksia sekä analysoidaan niitä. Tutkimuksessa havaittuja kehittämiskohteita määritetään ja tarkennetaan oikeusapusihteerin ja yksityisten avustajien haastatteluilla. 3.1 Tutkimusmenetelmät Tutkimuksessani käytin sekä kvantitatiivisia että kvalitatiivisia menetelmiä. Kvantitatiivinen tutkimus on määrällinen tutkimus, jossa asioita kuvataan numeeristen suureiden avulla ja tuloksia voidaan havainnollistaa taulukoin ja kuvioin. Kvantitatiivisessa tutkimuksessa selvitetään eri asioiden välisiä riippuvuuksia ja tutkittavassa ilmiössä tapahtuneita muutoksia riittävän suurella ja edustavalla otoksella. Tuloksia pyritään yleistämään laajempaan joukkoon tilastollisen päättelyn keinoin. (Heikkilä 2014, 15.) Kvantitatiivinen tutkimukseni oli poikkileikkaustutkimus, jossa otanta oli aikasidonnainen. Pyrkimyksenä oli määritellyllä aikavälillä ja tietyllä otannalla saada kattava pienoiskuva perusjoukosta. Koska kvantitatiivisen tutkimuksen avulla saadaan yleensä kartoitettua olemassa oleva tilanne, mutta ei syitä sen takana, käytin tutkimuksessani myös kvalitatiivisia tutkimusmenetelmiä. Laadullisella tutkimuksella pyrin selvittämään syitä tilanteelle ja löytämään sitä kautta ratkaisuja tilanteen muuttamiseksi. Kvalitatiivinen tutkimus rajoittuu pieneen määrään tapauksia, jotka analysoidaan mahdollisimman tarkasti (Heikkilä 2014, 15). Laadullisen tutkimukseni aineistonkeruumenetelmät olivat osallistuva havainnointi sekä teemahaastattelut. Teemahaastattelussa yhdistyvät avoin ja loma-
29 29 kehaastattelu. Siinä on etukäteen määritelty haastattelun aihealueet, mutta kysymysten järjestys ja tarkka muoto ovat muuttuvia. Tarkoituksena on keskustella aiheesta avoimesti, mutta kuitenkin haastattelijan määräämissä raameissa. (Hirsjärvi ym. 2009, 208.) Tein teemahaastattelut sekä oikeusaputoimiston sihteerille sekä kahdelle asianajoassistentille sekä yhdelle avustajalle. Oikeusapusihteerin haastattelussa pyrin selvittämään heidän näkemystään ongelmasta sekä kehitysehdotuksia asian korjaamiseksi. Yksityisen avustajan ja asianajoassistenttien haastatteluiden tarkoituksena oli selvittää, miten käyttövaratietojen tarkastusprosessi etenee, mitä ongelmakohtia heillä on oikeusapuhakemusten täyttämisessä ja kuinka tärkeänä he näkevät tietojen tarkastamisen. Haastattelujen lisäksi käytin tiedonkeruumenetelmänä osallistuvaa havainnointia. Osallistuvassa havainnoinnissa tukija osallistuu ryhmän toimintaan (Hirsjärvi ym. 2009, 216). Olin tehnyt havainnointia ryhmän toiminnasta ja tutkimusongelmasta koko harjoitteluni ajan oikeusaputoimistossa. 3.2 Aineiston keruu Aineiston keruu tapahtui aikavälillä Kyseisellä aikavälillä Kouvolan oikeusaputoimistoon ohjautui 142 oikeusapuhakemusta, joista 98 otin tutkimukseen ja 44 jätin tutkimuksen ulkopuolelle. Kun hakemus saapui oikeusaputoimistoon, pyysin sähköpostilla avustajaa toimittamaan asiakkaan käyttövaratositteet, joiden perusteella hakemuksen tiedot oli täytetty. Jos oikeusapujärjestelmä oli valikoinut hakemuksen pistokokeeseen, toimittivat avustajat tositteet automaattisesti. Tämän jälkeen kirjasin hakijan tiedot taulukkoon, jota käytin tutkimusaineiston keräämisessä. (Taulukko 3). Taulukkoon merkitsin seuraavat tiedot:
30 Taulukko 3. Aineiston keruussa apuna käytetty taulukko Pistokoe/ei pistokoetta Kirjasin, oliko järjestelmä valikoinut hakemuksen pistokokeeseen. Hakemus nro X Hakijan nimi Peruste hakemukselle Avustaja Hakemuksen saapumispäivä Etuuksien alkamispäivä Käsittelypäivä 30 Rikosnimike, riita-asia tms. Päivä, jona hakemus saapui oikeusaputoimistoon käsiteltäväksi. Kirjasin, mistä päivästä alkaen oikeusapua haetaan. Tämä on tärkeä tieto, koska hakijan tulee ilmoittaa käyttövaratiedot koko ajalta, jolle hän oikeusapua hakee. Päivä, jona asia käsitellään tuomioistuimessa. Saadut tositteet Kirjasin, saapuiko hakemuksen mukana tositteita ilman erillistä pyyntöä. Käyttövaralaskelma 1. Käyttövara Perusomavastuuprosentti Lisäomavastuu Tähän kirjasin hakemuksessa ilmoitetut tulo, meno ja varallisuus tiedot. Käyttövaralaskelma 1. tiedoilla laskettu kuukausittainen käyttövara. Lisätiedot Pyydetty tositteet Tositteet saatu Saadut tositteet Tähän kirjasin esimerkiksi seikkoja, jotka vaativat lisäselvityksiä tai seikkoja prosessin etenemisestä. Päivä, jona pyysin avustajaa toimittamaan tositteet. Päivä, jona pyydetyt tositteet saapuivat oikeusaputoimistoon. Mitä tositteita avustaja toimitti. Käyttövaralaskelma 2. Tositteiden pohjalta tehty uusi käyttövaralaskelma. Lopputulos Tähän kirjasin, oliko ensimmäisessä käyttövaralaskelmassa virheitä. Jos virheitä oli, merkitsin missä kohdin käyttövaralaskelmaa. Kirjasin myös mahdollisen perusomavastuuprosentin muutoksen. Kun pyytämäni tositteet saapuivat, aloitin hakemuksen läpikäymisen. Ensimmäisenä tarkastin hakijan tiedot väestörekisteritietojärjestelmästä. Järjestel-
31 31 mästä varmistin hakijan siviilisäädyn. Kyseisellä tiedolla on merkitystä, koska puolison tulot huomioidaan käyttövaralaskelmassa, jos hakija ei ole vastaajana rikosasiassa. Jos väestörekisterissä oli merkintä puolisosta, jota ei ollut mainittu hakemuksessa, laitoin lisäselvityspyynnön avustajalle. Jos hakemukseen oli kirjattu vähennykseksi lapsia, tarkistin väestörekisteristä heidän vakituisen osoitteensa. Lapsista saa vähennyksen vain se vanhempi, jonka luona lapset ovat kirjoilla. Jos hakija oli oikeutettu lapsivähennykseen, varmistin, että lapsilisä oli merkitty hakemukseen tuloksi. Seuraavaksi tarkastin hakijan tulot. Jos hakija oli ansiotyössä, tarvitsin tositteeksi palkkakuitin. Palkkakuitista tarkistin sen olevan riittävän tuore ja jos tulot olivat vaihtelevat, laskin tuloiksi keskiarvon viimeiseltä puolelta vuodelta. Jos hakijalle ei ollut ilmoitettu mitään tuloja tai epäilin jonkin etuuden puuttuvan, soitin Kelaan ja varmistin hakijan saamat etuudet. Tämän jälkeen varmistin ilmoitettujen vähennysten oikeellisuuden. Jos hakijalla oli vuokravähennys, tarkastin tiliotteelta hakijan tosiasiallisesti suorittavan summan. Omakotitalon käyttökuluista saa ilman tositteita vähennykseksi 250 euroa. Jos hakemukseen oli kirjattu enemmän vähennyksiä, pyysin tositteita käyttökuluista viimeiseltä vuodelta. Kävin läpi hakijan tiliotteen ja varmistin, että tiliotteella näkyvät suoritukset vastaavat ilmoitettuja tuloja ja menoja. Tiliote oli erittäin käyttökelpoinen työkalu tarkastuksissa, mutta hyvin moni avustaja jätti sen pyynnöstä huolimatta toimittamatta. Hakijan tulotietojen tarkastuksen jälkeen valmistelin hakemuksen oikeusapusihteeriä varten, joka teki lopullisen oikeusapupäätöksen. Tämän jälkeen lähetin päätöksen avustajalle sähköpostilla. Jokaisen hakemuksen tarkastus oli erilainen. Joidenkin hakemusten käsittelyyn meni viisitoista minuuttia, toisten taas kuukausi. Hakemuksen käsittelyn eteneminen ja tarkastettavat asiat olivat hyvin tapauskohtaisia. Seuraavat esimerkkitapaukset havainnollistavat käyttövaratietojen tarkastusprosessia. Esimerkki 1. Oikeusapuhakemuksessa haetaan oikeusapua lapsen huoltoa ja tapaamisoikeutta koskevan sopimuksen muuttamiseen. Hakemukseen ei kohdistu järjestelmän pistokoetta, eikä hakemuksen mukana tule käyttövaratositteita. Laitan avustajalle sähköpostia, jossa pyydän häntä toimittamaan tositteet.